stanford-oval/wikipedia huggingface dataset:
Pohjola Rakennus

| Pohjola Rakennus |
| --- | --- |

Tunnuslause:  Teemme uusia mukavuusalueita
Yritysmuoto:  osakeyhtiö
Perustettu:  1989 (Tampere)
Perustaja:  Juha Metsälä
Toimitusjohtaja:  Juha Metsälä
Kotipaikka:  Helsinki
Toimiala:  rakentaminen, aluesuunnittelu, kiinteistökehittäminen
Liikevaihto:  356 milj. € (2021)
Henkilöstö:  277
Omistaja:  Juha Metsälä
Kotisivu:  https://www.pohjolarakennus.fi
Infobox OKNimi-testi OK: 
Pohjola Rakennus Group PRG Oy on vuonna 1989 perustettu kiinteistökehitys- ja rakennusalan yritys, jonka tytäryhtiöitä ovat Pohjola Rakennus Oy Suomi, Eloisa Asunnot Oy ja Pohjola Koti Kiinteistökehitys Oy. Pohjola Rakennuksen on perustanut vuonna 1989 Juha Metsälä, joka toimii konsernijohtajana ja hallituksen puheenjohtajana.
Konsernin liikevaihto on ollut vahvasti kasvussa. Se oli vuonna 2014 noin 85,2 miljoonaa euroa, vuonna 2015 noin 126 miljoonaa euroa, vuonna 2016 noin 191 miljoonaa euroa, vuonna 2017  264,6 miljoonaa euroa, vuonna 2018 260,7 miljoonaa euroa, vuonna 2019 noin 295,1 miljoonaa euroa, vuonna 2020  315,3 miljoonaa euroa ja vuonna 2021  356,2 miljoonaa euroa. Konserni työllistää yhteensä yli 3 000 henkilöä, joista omaa henkilökuntaa on keskimäärin 278.
Pohjola Rakennus Oy Suomi on kerrostaloasuntojen rakentamiseen keskittynyt rakennusliike. Yhtiö rakentaa vuosittain yli 3 000 asuntoa sekä toimitilakohteita, teollisuus- ja tuotantotiloja, pysäköintilaitoksia ja julkisia rakennuksia Pääkaupunkiseudulle sekä Turun, Tampereen, Kuopion, Oulun ja Jyväskylän seuduille.
Eloisa Asunnot Oy pyrkii ylläpitämään senioriväestön toimintakykyä ja kotona asumisen mahdollisuuksia. Eloisa-kodit ovat omistus- ja vuokra-asuntoja, joiden rakentamisen lähtökohtana ovat ikäihmisten asumisen arjen helpottaminen sekä turvallisuuden, yhteisöllisyyden ja esteettömyyden edistäminen.
Pohjola Koti Kiinteistökehitys Oy on kiinteistökehittämiseen erikoistunut yhtiö.
Historia

Rakennustoimisto Pohjolan tarina alkoi 1980-luvun lopulla, jolloin talouden pitkään jatkunut noususuhdanne saavutti lakipisteensä. Talouden jyrkkä romahdus johti lamaan, joka koetteli erityisesti rakennusalaa. Moni rakennusliike ajautui konkurssiin, rakennuskustannukset laskivat ja osaavaa työvoimaa oli saatavilla.
Nykyinen konsernijohtaja Juha Metsälä perusti Rakennustoimisto Pohjola Oy:n vuonna 1989. Kun suuret rakennusliikkeet kaatuivat, osti nuori ja velaton Pohjola niille kuuluneita tontteja, joille rakennettiin yhdessä YH-Rakennuttajaosuuskunnan kanssa vuokrataloja. Yhtiön ensimmäinen isompi rakennuskohde oli Tuiskunkartano Lempäälässä. Sinne valmistui 32 asunnon rivitalo kesällä 1991.
1990-luvulla Rakennustoimisto Pohjola aloitti ensimmäisten rakennusyhtiöiden joukossa Suomessa projektiurakoinnin, jossa rakennushanke jaettiin useisiin hankinta- ja urakkavaiheisiin. Yhtiö alkoi myös ostaa tontteja ja myydä talokokonaisuuksia rakennuttajille. Yhtiö laajensi Pirkanmaalta pääkaupunkiseudulle ja Ouluun.
Vuoteen 1995 mennessä yhtiö oli jo alan kannattavimpien yritysten joukossa Suomessa. Haka-rakentajien konkurssipesältä ostetut tontit Tampereen Kalevassa olivat tärkeä merkkipaalu yhtiön menestyksen kannalta. Rakennusyhtiö Pohjola oli mukana esimerkiksi kauppakeskus Ison Omenan, Kauniaisten musiikkitalon ja Meilahden Ronald McDonald -kodin rakennusprojekteissa.
Taantuma alkoi koetella alaa 1990-luvun lopulla. Tällöin Pohjola lakkautti Oulun toimipisteensä ja keskittyi Pirkanmaalle. Omaperustaisessa asuntorakentamisessa tehttin lähinnä varmoja, kohtuuhintaisia kohteita. Toimi- ja liiketiloja rakennettiin Tampereen alueelle. 2000-luvulla Pohjola lanseerasi senioriasumiselle oman Eloisa-konseptin. Ensimmäinen tämän niminen kohde As Oy Lohjan Omenapuu valmistui vuonna 2002. Samana vuonna Tuusulan kunta lähti pioneerina toteuttamaan kokonaista Eloisa-korttelia Rykmentinpuiston alueelle. Maailmanlaajuinen finanssikriisi vei Suomen talouden taantumaan vuonna 2008. Pohjola oli reagoinut tähän muutokseen jo hyvissä ajoin. Uudiskohteiden markkinointi ei ollut herättänyt kiinnostusta, jolloin uusia hankkeita ei käynnistetty. Taantuman yli mentiinkin isoilla toimi- ja liiketilahankkeilla: Tampereelle rakennettiin Koilliskeskus ja Pirkkalaan Winglet Business Park.
2010-luvulla Pohjolan rakennushankkeet olivat levittäytyneet entistä laajemmalle alueelle Etelä-Suomessa. Syksyllä 2013 aloitettiin suunnitelmallinen kasvu maan suuriin kasvukeskuksiin tytäryhtiömallin avulla. Uudet yhtiöt aloittivat toiminnan Helsingin, Tampereen, Jyväskylän ja Kuopion, Turun sekä Oulun seuduilla. Tytäryhtiömallilla Pohjola Rakennus kasvoi 66 miljoonasta 271 miljoonan euron liikevaihtoon ja valtakunnallinen laajentuminen onnistui. Tytäryhtiöt fuusioitiin 1.4.2019 Pohjola Rakennus Oy Suomeksi, jonka emoyhtiönä toimii Pohjola Rakennus Group PRG Oy.
Rakennushankkeita

Listattuna Pohjola Rakennus konsernin tytäryhtiöiden rakennushankkeita alueittain kronologisessa järjestyksessä. Lista ei ole kattava.
Rakennushankkeita > Tampereen seutu

Lempäälän Tuiskunkartano, YH-Kodit Oy, ensimmäinen uudiskohde, 32 asunnon rivitalo, Lempäälä, valmistui 1991.
Epilän nahkatehtaan saneeraus ja alueen uudiskohteet, YH-Kodit Oy, Tampere, 2000.
Pirkkalan Hopeakello, YH-Kodit Oy, senioritalo, Pirkkala, 2005.
Kruunukalusteen myymälä, Tampere, 2007.
Hermia 12 toimistotalo, Tampere, 2008.
Linnainmaan Citymarket-keskus, Kesko Oyj, Tampere, 2009.
Winglet Business Park, Pirkkala, 2009.
As Oy Vuoreksen Eemeli, 58 asuntoa, Tampere, 2012. Rakennuslehti valitsi asuntomessujen parhaaksi kohteeksi.
S-Asunnot Hervanta, S-Asunnot Oy, 103 asuntoa, Tampere, 2009.
Pirkka 4, Pirkan Opiskelija-asunnot Oy, 132 asuntoa, Tampere, 2009. Kohde palkittiin hyvästä betonirakentamisesta.
As Oy Valkeakosken Anianpääsky ja As Oy Valkeakosken Apiankyyhky, senioritaloja, 84 asuntoa, Valkeakoski, 2010–2012.
Tampereen ev.lut.seurakunnat, Martinus-koti, 63 asuntoa ja 4 ryhmäkotia, Tampere, 2011.
As Oy Tampereen Sammonkuikka, 51 asuntoa  Tampere, 2012.
As Oy Tampereen Kalevan Elias, YH-Kodit Oy, 96 asuntoa, Tampere, 2012.
KOy Opintanner, Pirkka 7, 117 opiskelija-asuntoa, Tampere, 2014.
As Oy Tampereen Sorsapuiston Tähti, 93 asuntoa + 6 liiketilaa,  Tampere, 2016.
As Oy Tampereen PMK-Torni, 76 asuntoa, Tampere, 2018.
Tesoman yhtenäiskoulu, 2019, Hyvän betonirakentamisen palkinto.
Lempäälätalo, Lempäälä, 2020.
Tammelan Stadion ja siihen liittyvät As Oy Tampereen Victoria ja  As Oy Tampereen Vesta, 119 asuntoa, Tampere, 2024.
Puisto-Kalevan alue, 6 rakennusta, Tampere, 2022-25.
Uusi Santalahti, kolme korttelia, 1300 asuntoa, Tampere, 2025.
Rakennushankkeita > Pääkaupunkiseutu

As Oy Lohjan Omenapuu, ensimmäinen Eloisa-senioriasumisen mallin mukainen kohde, Lohja, 2012.
As Oy Espoon Valapuisto, Eloisa-senioriasumisen mallin mukainen kohde, Espoo, 2014–15.
As Oy Vantaan Topaasi ja As Oy Vantaan Ruusukvartsi, yhteensä 140 asuntoa,Vantaa, 2014–15.
As Oy Vihdin Pisteenkaari, Eloisa-senioriasuntoja 43 kpl Nummelan keskustassa, Vihti, 2014–15.
As Oy Sipoon Pähkinälehto, 62 asuntoa, Sipoo, 2014–2015.
Hattulan monitoimitalo Juteinikeskus, koulu- ja liikuntasalirakennus, Hattula, 2016.
As Oy Kauniaisten Villa Roosa, 29 asuntoa, Kauniainen  2017.
As Oy Helsingin Atriumpiha, 68 asuntoa, Hitas, Helsinki, 2017.
Järvenpään Pajalankulman alue, noin 210 asuntoa, Järvenpää, 2017.
Porvoon Slottsgården-kortteli, noin 300 asuntoa, Porvoo, 2020.
Mahtinokka,16-kerroksinen asuinkerrostalo, 125 asuntoa, Espoo, 2021. Samaan kortteliin rakennettiin yhteensä kolme asuinkerrostaloa.
Vallilan aluehanke, viisi asuinkerrostaloa, 220 asuntoa, Helsinki. Koko alue valmis 2023.
Helsingin Julius, 51 asuntoa, Helsinki, 2023.
Särkiniemenpuisto, 81 asuntoa, Helsinki, 2023.
Rakennushankkeita > Jyväskylän, Kuopion ja Oulun seudut

As Oy Jyväskylän Kylänseppä ja As Oy Jyväskylän Sepänahjo, 55 asuntoa, Jyväskylä, 2012–2013.
As Oy Ruotelin Kuluma, asuinkerrostalo, Oulu, 2019.
As Oy Kuopion Villivarsa, 31 asuntoa, Kuopio, 2022
Oulun Albert, 13-kerroksinen keskustakohde, 89 asuntoa, Oulu, 2023.
As Oy Jyväskylän Puistolan Torni, 84 asuntoa, Jyväskylä, 2024.
Rakennushankkeita > Turun seutu

As Oy Turun Linnanpuisto, 4 kohdetta Kakolanmäelle, Turku, 2018.
Pääskyvuori, uusi asuinalue 4 kohdetta, 174 asuntoa, Turku, 2022.
Kakolan Keidas, 3 kohdetta Kakolanmäelle, 318 asuntoa Turku, 2022–2024
Linnakortteli, 10 asuinkerrostaloa Turun satamaan, 2027.
Aiheesta muualla

Pohjola-rakennus
Ramonin lentotukikohta

Ramonin lentotukikohdan lennonjohtotorni vuonna 2018.
Ramonin lentokenttä on Yhdysvaltain  Israelin ilmavoimille vuonna 1981 rakentama  lentotukikohta, jonne on sijoitettu ilmavoimien 113., 127., 140., 146., 147. ja 253. laivueet. Kentälle tulee vuoteen 2008 mennessä kolme laivuetta eli 102 kappaletta F-16I-hävittäjiä.
Kentän korkeus merenpinnasta 648 metriä, eranto 003° E (01/05, 120,9 MHz ja 121,4 MHz)
Aiheesta muualla

Airports-Worldwide: Ramon Air Base
Random Album Title

| Random Album Title deadmau5 |
| --- | --- | --- |

Studioalbumin tiedot
 Äänitetty : 2006-2008
 Julkaistu: 2. syyskuuta 2008
 Tyylilaji: progressiivinen house, electro house, ambient house, trance
 Kesto: 72.33
 Levy-yhtiö: Ministry of Sound, Ultra Music
 Levymerkki: Mau5trap
Listasijoitukset
 3.    13.    55. 
deadmau5:n muut studioalbumit
| Vexillology 2006 | Random Album Title 2008 | For Lack of a Better Name 2009 |
Random Album Title on deadmau5:n kolmas studioalbumi, joka julkaistiin 2. syyskuuta 2008. Se on artistin läpimurtoalbumi, joka sisältää singlet "Faxing Berlin", "Not Exactly" ja "I Remember" (mukana Kaskade). Kanadassa albumi myi kultaa ja Britaniassa hopeaa.
Kappaleet

Kaikki kappaleet säv. ja san. Joel Zimmerman, ellei toisin mainita.
| Mixattu versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sometimes Things Get, Whatever | 7.15 |  |  |  |  |  |  |  |
| 2. | Complications | 5.31 |  |  |  |  |  |  |  |
| 3. | Slip | 6.44 |  |  |  |  |  |  |  |
| 4. | Some Kind of Blue | 6.19 |  |  |  |  |  |  |  |
| 5. | Brazil (2nd Edit) | 5.33 |  |  |  |  |  |  |  |
| 6. | Alone with You | 7.30 |  |  |  |  |  |  |  |
| 7. | I Remember (mukana Kaskade; laulaja Haley Gibby; sävellys: Ryan Raddon ja Finn Bjarnson)  | 9.07 |  |  |  |  |  |  |  |
| 8. | Faxing Berlin (Piano Acoustic Version) | 1.39 |  |  |  |  |  |  |  |
| 9. | Faxing Berlin | 2.36 |  |  |  |  |  |  |  |
| 10. | Not Exactly | 8.00 |  |  |  |  |  |  |  |
| 11. | Arguru (kirjoittanut: Chris Lake)  | 5.30 |  |  |  |  |  |  |  |
| 12. | So There I Was | 6.49 |  |  |  |  |  |  |  |
|  |  | 72.33 |  |  |  |  |  |  |  |
| Ei miksattu versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sometimes Things Get, Whatever | 8.19 |  |  |  |  |  |  |  |
| 2. | Complications | 9.51 |  |  |  |  |  |  |  |
| 3. | Slip | 7.43 |  |  |  |  |  |  |  |
| 4. | Some Kind of Blue | 8.00 |  |  |  |  |  |  |  |
| 5. | Brazil (2nd Edit) | 6.35 |  |  |  |  |  |  |  |
| 6. | Alone with You | 8.11 |  |  |  |  |  |  |  |
| 7. | I Remember (Vocal Mix) | 9.52 |  |  |  |  |  |  |  |
| 8. | Not Exactly | 9.17 |  |  |  |  |  |  |  |
| 9. | Arguru | 7.10 |  |  |  |  |  |  |  |
| 10. | So There I Was | 6.45 |  |  |  |  |  |  |  |
|  |  | 83.10 |  |  |  |  |  |  |  |
Michael Albasini

| Michael Albasini |
| --- | --- |
 Albasini Tour de Romandie -kilpailussa vuonna 2008.
Henkilötiedot
Syntynyt: 20. joulukuuta 1980 (ikä 43)
Kansalaisuus:   Sveitsi
Pyöräilijä
Pituus:  172 cm
Paino:  65 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2003–2004 2005–2008 2009–2011 2012–2020:  Phonak Hearing Systems Liquigas Team HTC Orica-Scott/Mitchelton-Scott
Suurimmat voitot
 Itävallan ympäriajo 2009 Britannian ympäriajo 2010 Katalonian ympäriajo 2012 Espanjan ympäriajo, etappi Sveitsin ympäriajo, 3 etappia   sprinttikilpailu 2005, 2006 mäkikilpailu 2006 
 Tiedot päivitetty: 24. toukokuuta 2018 
Michael Albasini (s. 29. joulukuuta 1980 Mendrisio, Ticino, Sveitsi) on sveitsiläinen maantiepyöräilijä, joka kilpaili ammattilaisena vuosina 2003–2020.
Miguel Correa

| Mitalit> Maa:   Argentiina.Miesten ratamelonta.Pan-Amerikan kisat  | Mitalit> Maa:   Argentiina.Miesten ratamelonta.Pan-Amerikan kisat  | Mitalit> Maa:   Argentiina.Miesten ratamelonta.Pan-Amerikan kisat  | Maa:   Argentiina> Miesten ratamelonta. |
| --- | --- | --- | --- |
|  Hopeaa | Santo Domingo 2003 | K-2, 500 m |  |
|  Hopeaa | Guadalajara 2011 | K-1, 200 m |  |
|  Hopeaa | Guadalajara 2011 | K-2, 200 m |  |
|  Pronssia | Santo Domingo 2003 | K-4, 1 000 m |  |
Miguel Antonio Correa (s. 11. lokakuuta 1983 San Carlos de Bariloche) on argentiinalainen ratameloja.
Correa edusti Argentiinaa Pekingin kesäolympialaisissa 2008 ja Lontoon kesäolympialaisissa 2012. Lontoossa 2012 hän sijoittui 200 metrin kajakkikaksikossa viidenneksi parinaan Rubén Rézola. Pan-Amerikan kisoissa Correa saavutti kolme hopeamitalia vuosina 2003 ja 2011 sekä yhden pronssimitalin vuonna 2003.
Correa on pituudeltaan 173-senttimetrinen ja painaa 77 kilogrammaa. Hänen veljensä Javier on ratamelonnan MM-mitalisti.
Ramoplaniini A2

| --- | --- |

Ramoplaniini A2
Systemaattinen (IUPAC) nimi
(2S)-N-[(3S,6R,9S,15S,18R,21S,24R,27S,30S,33R,36S,39R,42R,45R,48S,49S)-24,42-bis(3-aminopropyyli)-27-bentsyyli-49-karbamoyyli-3-(3-kloori-4-hydroksifenyyli)-21-[4-[(2R,3S,4S,5S,6R)-4,5-dihydroksi-6-(hydroksimetyyli)-3-[(2R,3S,4S,5S,6R)-3,4,5-trihydroksi-6-(hydroksimetyyli)oksan-2-yyli]oksioksan-2-yyli]oksifenyyli]-18,39-bis[(1R)-1-hydroksietyyli]-30-[(1S)-1-hydroksietyyli]-15,33,36,45-tetrakis(4-hydroksifenyyli)-6-metyyli-9-(2-metyylipropyyli)-2,5,8,11,14,17,20,23,26,29,32,35,38,41,44,47-heksadekaokso-1-oksa-4,7,10,13,16,19,22,25,28,31,34,37,40,43,46-pentadeka-atsasyklononatetrakont-48-yyli]-2-[[(2Z,4E)-7-metyyliokta-2,4-dienoyyli]amino]butaanidiamidi
Tunnisteet
CAS-numero: 81988-88-7
ATC-koodi:  ?
PubChem CID: 16129628
DrugBank: DB04952
Kemialliset tiedot
Kaava: C119H154N21ClO40 
Moolimassa: 2554,082
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: vähäistä
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen, topikaalinen
Ramoplaniini A2 (C119H154ClN21O40) on lipoglykopeptideihin kuuluva orgaaninen yhdiste. Yhdistettä tutkitaan käytettäväksi lääketieteessä antibioottina muuten vaikeasti hoidettavissa infektioissa.
Rakenne ja ominaisuudet

Ramoplaniini A2:a tuottaa eräs aktinobakteereihin kuuluvan Actinoplanes-suvun kanta. Bakteeri tuottaa lisäksi ramoplaniini A1:tä ja ramoplaniini A3:a, jotka muistuttavat rakenteeltaan erittäin läheisesti ramoplaniini A2:a. Yhdisteessä on 17 aminohaposta koostuva rengasrakenteinen peptidi, johon on liittynyt rasvahapoista johdettuja ryhmiä ja dimannoosiryhmä. Ramoplaniinien aminohapoissa on epätavallisia aminohappoja kuten 4-hydroksifenyyliglysiini, 3-kloori-4-hydroksifenyyliglysiini, allotreoniini, β-hydroksiasparagiini ja D-aminohappoja tavanomaisten L-aminohappojen sijaan.
Ramoplaniini A2:n antibioottiset ominaisuudet perustuvat siihen, että se estää bakteerien soluseinän peptidoglykaanikerroksen muodostamisen. Yhdiste muistuttaa rakenteeltaan erästä peptidoglykaanin synteesin välivaihetta lipidi II:ta ja estää trans­glykosylaasi­entsyymien toiminnan. Ramoplaniini A2 tehoaa ainoastaan grampositiivisiin bakteereihin erityisesti Clostridium-suvun lajeihin ja moniin kokkeihin. Ainetta on tutkittu erityisesti vankomysiinille ja beetalaktaameille vastustuskykyisten bakteerien aiheuttamien infektioiden hoidossa. Aine voidaan annostella joko tablettina tai ulkoisesti iholle. Ramoplaniini voi aiheuttaa haittavaikutuksenaan hemolyysiä.
Miguel Fenelon Câmara Filho

Miguel Fenelon Câmara Filho (4. huhtikuuta 1925 Quixeramobim – 28. kesäkuuta 2018) oli brasilialainen roomalaiskatolinen arkkipiispa. Hänet vihittiin papiksi Fortalezan arkkihiippakuntaan 8. joulukuuta 1948 ja nimitettiin sen vihkipiispaksi sekä Ath Truimin titulaaripiispaksi 9. tammikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Eugênio de Araújo Sales, jota avustivat Avelar Brandão Vilela ja João José da Mota e Albuquerque.
Câmara Filho sai 5. helmikuuta 1974 nimityksen Maceión koadjuuttoriarkkipiispaksi, ja 24. marraskuuta 1976 hänestä tuli sen arkkipiispa. Hänet nimitettiin 7. lokakuuta 1984 Teresinan arkkipiispaksi, ja hän toimi tässä virassa, kunnes jäi eläkkeelle 21. helmikuuta 2001.
Kolašin

| Kolašin, Колашин |
| --- | --- |
 Kolašinin kaupungin keskustaa.
 vaakuna
 Kolašinin kunta Montenegron kartalla.
 Koordinaatit: 42°49′25″N, 19°31′21″E 
Valtio:   Montenegro
Pinta-ala:  
 – Kokonaispinta-ala:  897 km²
Korkeus:  954 m
Väkiluku (2003):  2 989 (kaupunki) 9 949 (kunta)
Aikavyöhyke:  UTC+1
 – Kesäaika:  UTC+2
Postinumero:  81210
 
 http://www.kolasin.me/ 
Infobox OKVirheellinen NIMI-arvo: 
Kolašin (Колашин)  on kunta ja sen keskuskaupunki Montenegron keskiosassa pääkaupungin Podgorican pohjoispuolella. Kaupunki sijaitsee 954 metrin korkeudessa Tara ja Morača -jokien yhtymäkohdassa ja sitä ympäröivät Sinjavine, Bjelasice, Komova ja Vučja -nimiset vuoret. Kunnan pinta-ala on yhteensä 897 neliökilometriä. Asukkaita on yhteensä noin 12 000 ja väestötiheys on noin 13,5 asukasta/km².
Historia

Kaupungin perustivat Ottomaanit vuonna 1651.
Turismi

Kolašinin sijainti tarjoaa hyvät lomailuolosuhteet niin kesällä kuin talvellakin. Kaupungin lähellä sijaitsevassa Biogradskan laakson kansallispuistossa oleva Biogradskonjärvi (1 094 m mpy.) on suosittu matkailukohde.
Biogradska Goran kansallispuistoa
Milwaukee Brewers

| Milwaukee Brewers |
| --- | --- |

Perustettu:  1969
Kotiareena:  American Family Field
Kapasiteetti:  41 900
Paikkakunta:  Milwaukee, Wisconsin
Värit:                
Lajit:  baseball
Omistajat:  Mark Attanasio
Mestaruudet:  American League: 1982
Milwaukee Brewers on yhdysvaltalainen Major League Baseball -joukkue. Se perustettiin vuonna 1969 Seattle Pilots -nimellä, mutta jo yhden kauden jälkeen seura siirtyi uuden nimisenä Milwaukeehen. Vuoteen 1997 saakka se pelasi American Leaguessa mutta siirtyi seuraavana vuonna National Leagueen. Joukkueen kotikenttä on American Family Field.
Brewers on pelannut vain yhden kerran World Seriesissa eli MLB:n loppuottelussa: vuonna 1982 se hävisi St. Louis Cardinalsille otteluvoitoin 3–4.
Korpi-imarteet

| Korpi-imarteet |
| --- | --- |
 Korpi-imarre (Phegopteris connectilis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Pteridopsida
Lahko::  Polypodiales
Heimo::  Sysi-imarrekasvit Thelypteridaceae
Suku::  Korpi-imarteet Phegopteris  (C.Presl.) Fée
Katso myös
   Korpi-imarteet Wikispeciesissä   Korpi-imarteet Commonsissa 
Infobox OKNimi-testi OK: 
Korpi-imarteet eli palleimarteet (Phegopteris) on sysi-imarrekasvien eli nevaimarrekasvien (Thelypteridaceae) heimoon kuuluva kasvisuku. Sukuun voidaan lukea kuuluvaksi vain muutama laji tai hyvin paljon lajeja.
Korpi-imarteet ovat monivuotisia saniaisia, joilla on suikertava maanalainen juurakko. Lehdet kasvavat juurakosta yksittäin, ja lehtiruodit ovat melko pitkiä. Lehtiruotien tyvellä on vaaleita, karvamaisia suomuja. Lehtilapa on yleismuodoltaan jokseenkin kolmiomainen ja kahteen kertaan pariliuskainen. Lehtien yläpinnat ovat karvaisia ja alapinnat suonien kohdilta suomuisia. Lehtilavan alimmat liuskat ovat taakäänteisiä. Itiöpesäkkeistöt ovat pieniä.
Korpi-imarteisiin kuuluvista lajeista Suomessa tavataan ainoastaan korpi-imarretta (Phegopteris connectilis).
Lajeja

Phegopteris amaurophylla
Phegopteris bukoensis
Phegopteris cheilanthoides
Phegopteris connectilis – korpi-imarre
Phegopteris decursive-pinnata – viikateimarre
Phegopteris hexagonoptera
Phegopteris lineata
Phegopteris moussetii
Phegopteris philippinensis
Phegopteris polypodioides
Phegopteris portoricensis
Phegopteris prolifera
Phegopteris somai
Phegopteris subdigitata
Phegopteris tibetica
Aiheesta muualla

Suomen Lajitietokeskus: Palleimarteet – Phegopteris
Finto: Kassu – Kasvien suomenkieliset nimet: Phegopteris
Kemijärven työväentalo

| Kemijärven työväentalo |
| --- | --- |
 Kemijärven työväentalo vuonna 1962
Osoite:  Särkilammentie 24, 98120 Kemijärvi
Sijainti:  Kemijärvi
Koordinaatit:  66°43′22″N, 27°23′23″E
Perustettu:  1946
Valmistumisvuosi:  1946
Rakennuttaja:  Kemijärven Työväenjärjestöt ry.
Omistaja:  Kemijärven Työväenjärjestöt ry.
Runkorakenne:  hirsi
Julkisivumateriaali:  lauta
Huoneistoala:  870 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kemijärven työväentalo, ”Tökäri”, sijaitsee Kemijärvellä osoitteessa Särkilammentie 24. Talon omistaa Kemijärven Työväenjärjestöt ry.
Historiaa

Kemijärven työväenjärjestöt -yhdistys on perustettu vuonna 1947. Alusta lähtien Kemijärven työväentalo on ollut yhdistyksen kokoontumispaikka. Alkuaan talo rakennettiin vuonna 1946 toisen maailmansodan jäljiltä saksalaisilta Ketolan lentokentän maastoon jääneistä parakeista.
Rakennus

Talo rakennettiin talkoilla vuonna 1946. Alkuperäisen talon suunnitteli Eino Turunen. Taloa laajennettiin vuosina 1960 ja 1978. Laajennukset suunnitteli arkkitehti Pentti Aho.[lähde? ] Tontin pinta-ala 4 740 m² ja talon huoneistoala on 870 m². Talo on puurunkoinen, lautaverhoiltu ja siinä on peltikate. Pääkerroksessa on sali näyttämöineen. Osassa rakennusta[lähde? ] on kellarikerros, jossa on kerhohuoneita ja sauna pesu- ja pukuhuoneineen.
Työväentaloa on saneerattu useita kertoja. Keskuslämmitys, vesijohto ja viemäri sekä WC-tilat rakennettiin vuonna 1960. Taloon asennettiin öljykeskuslämmitys. Lämmityskattila uusittiin vuonna 1990,[lähde? ] nykyisin talo on kaukolämmössä. Kaikki korjaukset ja muutokset on tehty talkoilla ammattimiesten opastuksella.[lähde? ]
Vuonna 1960 laajennetussa osassa on yksi ulkoseinä tiiltä[lähde? ]. Vuonna 1978 purettiin vanha ravintola ja tilalle rakennettiin yläkertaan uusi ravintola, kokoushuone, suihkutilat ja toimistohuoneita. Voimailusalin tiloihin rakennettiin myöhemmin bändeille kaksi harjoitushuonetta. Työväentalon saliin tehtiin lämpöremontti vuonna 1982 ja ravintolan ja salitilojen väliin rakennettiin vuonna 2015 suljettava väliseinä, jolla voitiin vähentää talon lämmitystarvetta. Vuonna 2017 saatiin korjausavustusta, jolla talosta rakennettiin esteetön ja parannettiin lämpötaloutta.
Toimintaa työväentalolla

Talo on ympärivuotisessa käytössä. Tiloja vuokrataan juhla- ja kokouskäyttöön.
Kolbeinn Sigþórsson

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. maaliskuuta 1990 (ikä 34)
Syntymäpaikka:  Reykjavík, Islanti
Pelipaikka: keskushyökkääjä
Pituus: 186 senttimetriä
Lempinimi: Islannin Härkä
Seurat
| Vuodet | Seura | O | (M) |
| 2006 | HK Kópavogs | 5 | (1) |
| 2010–2011 | AZ Alkmaar | 32 | (15) |
| 2011–2015 | Ajax | 80 | (31) |
| 2015 | Ajax II (laina) | 1 | (0) |
| 2015– | Nantes | 26 | (3) |
Maajoukkue
| 2006– |  Islanti U17 | 12 | (7) |
| 2008– |  islanti U 19 | 2 | (0) |
| 2007–2011 |  Islanti U21 | 16 | (4) |
| 2010–2021 |  Islanti | 64 | (26) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2016.  Maajoukkueuran tilastot päivitetty 22. joulukuuta 2022.
Kolbeinn Sigþórsson (s. 14. maaliskuuta 1990 Reykjavík, Islanti) on islantilainen jalkapalloilija, pelipaikaltaan hyökkääjä. Hän on kotimaansa lisäksi pelannut Alankomaissa, Ranskassa, Turkissa ja Ruotsissa.. Hän on yhdessä Eiður Guðjohnsenin kanssa eniten maaottelumaaleja tehnyt islantilaispelaaja. Hän on tunnettu laadukkaasta ja kovasta potkusta.